el el el el el el el el el el el el el el el el el el el el el el el el el el vi el ca el el el en el el el el el el el el el el el el el en el en el en el el el el el en el en el en el en el el el el el el el el el el ru en el el el el el el el el el el el el el el el el
Το Μαυσωλείο Χουμαγιούν (Ουρντού: ہمایوں کا مقبرہ - Χουμαγιούν κα Μακμπάρα) είναι ο τάφος του Μουγκάλ (ινδομογγόλου) αυτοκράτορα Χουμαγιούν και βρίσκεται στο Δελχί στην Ινδία. Η κατασκευή του μαυσωλείου παραγγέλθηκε από την γυναίκα του Χουμαγιούν, την Χαμίντα Μπανού Μπεγκούμ το 1562. Σχεδιάστηκε από τον Πέρση αρχιτέκτονα Μιράκ Μιρζά Γχιγάθ και χτίστηκε μεταξύ 1569-1571.[1] Το μαυσωλείο αυτό ήταν το πρώτο μαυσωλείο μαζί με κήπο στην Ινδική υποήπειρο και βρίσκεται στο κατάλογο παγκόσμιας κληρονομιάς της UNESCO.[2]
Το Μαυσωλείο Χουμαγιούν στο Δελχί
Επίσημο όνομα στον κατάλογο μνημείων Π.Κ.
Ο Χουμαγιούν ήταν ο δεύτερος Μουγκάλ αυτοκράτορας, και κυβέρνησε μεταξύ 1530 έως το θάνατό του το 1556.[3] Μετά το θάνατό του, το σώμα του αρχικά τάφηκε στο παλάτι του Πουράνα Κουίλα στο Δελχί. Στην συνέχεια μεταφέρθηκε στο Σιρχίντ, στο Πουντζάπ από τον Κχαντζάρ Μπέγκ γιατί υπήρχε ο φόβος ότι ο Ινδουιστής Βασιλιάς Χέμου -ο οποίος κέρδισε την μάχη κατά των Μουγκάλ δυνάμεων στην Άγκρα και στο Δελχί τον Οκτώβριο 1556 και κατέλαβε το παλάτι Πουράνα Κουίλα- θα κατέστρεφε τον τάφο. Το σώμα θα πρέπει να επιστράφηκε στο Δελχί πριν το 1568. Ο Πέρσης αρχιτέκτονας Μιράκ Μιρζά Γχιγάθ πριν αναλάβει το σχεδιασμό του μαυσωλείου δούλευε στο Χεράτ (σήμερα στο Αφγανιστάν) και στην Μπουχάρα (σήμερα στο Ουζμπεκιστάν).[4] Το μαυσωλείο αργότερα χρησιμοποιήθηκε για να ταφούν και άλλα μέλη της οικογένειας του Χουμαγιούν και σήμερα υπάρχουν εκεί 150 τάφοι.[2]
Το μνημείο έφερε πολλές αρχιτεκτονικές καινοτομίες στην Μουγκάλ (ινδομογγολική) αρχιτεκτονική οι οποίες επηρέασαν την κατασκευή του Τατζ Μαχάλ, ένα αιώνα αργότερα.[2]
Το αρχιτεκτονικό σχέδιο του μνημείου είναι μη κανονικό οκτάγωνο με τέσσερις μεγάλες και τέσσερις μικρές πλευρές. Ο Χουμαγιούν είχε ταξιδέψει σε περιοχές όπως η Περσία και η Κεντρική Ασία, από όπου έφερε καινοτόμες ιδέες οι οποίες εφαρμόστηκαν από την γυναίκα του κατά την κατασκευή του μαυσωλείου.[2]
Γύρω από την περιοχή του Μαυσωλείου Χουμαγιούν υπάρχουν και άλλα μνημεία:
Άλλα μνημεία γύρω από το Μασωλείο Χουμαγιούν
Το συγκρότημα του μαυσωλείου Ισά Κχαν μαζί με το ισλαμικό τέμενος: Χτίστηκε το 1547 και είναι στο συγκρότημα είναι θαμμένος ο Αφγανός ευγενής Ισά Κχαν Νιγιαζί.[5]
Το συγκρότημα του μαυσωλείου Αφσαλβάλα μαζί με το ισλαμικό τέμενος: Το ισλαμικό τέμενος χρονολογείται από το 1530 και βρίσκεται νοτιοδυτικά του μαυσωλείου Χουμαγιούν. Το μαυσωλείο χρονολογείται από το 1566.[6]
Αράμπ Σαράϊ: Βρίσκεται δίπλα στο τέμενος/μαυσωλείο του Αφσαλβάλα. Σύμφωνα με μια θεωρία αυτό το Σαράϊ ανοικοδομήθηκε από την Χατζί Μπεγούμ την χήρα του Χουμαγιούν το 1560-1 για να φιλοξενήσει 300 άραβες ιερείς που έφερε μετά την επίσκεψή της στην Μέκκα. Κατά μια άλλη θεωρία ήταν ο χώρος διαμονής Περσών τεχνιτών και εργατών που εργάστηκαν στην ανοικοδόμηση του μαυσωλείου Χουμαγιούν.[7]
Μαυσωλείο Νέλα Γουμπάτ: Χρονολογείται από το 17ο αιώνα.[8]
Τα Wikimedia Commons έχουν πολυμέσα σχετικά με το θέμα
↑ «Humayun's Tomb». Archaeological Survey of India. Αρχειοθετήθηκε από το πρωτότυπο στις 10 Απριλίου 2009. Ανακτήθηκε στις 31 Οκτωβρίου 2012.
↑ 2,0 2,1 2,2 2,3 «Humayun's Tomb, Delhi». UNESCO. Ανακτήθηκε στις 31 Οκτωβρίου 2012.
↑ Sam Miller (2012). Blue Guide India. Somerset Books Company. σελ. 97. ISBN 978-1-905131-53-2.
↑ Oleg Grabar (1988). «Humayun's Tomb: Form, function, and meaning in early Mughal architecture». Στο: Glenn D. Lowry. Muqarnas: An Annual on Islamic Art and Architecture. Brill Publishers. σελίδες 133–140. ISBN 90-04-08155-0.
↑ «Isa Khan Niyazi Tomb Complex». ArchNet. Αρχειοθετήθηκε από το πρωτότυπο στις 28 Ιουλίου 2012. Ανακτήθηκε στις 8 Νοεμβρίου 2012.
↑ «Afsarwala Mosque». ArchNet. Αρχειοθετήθηκε από το πρωτότυπο στις 22 Δεκεμβρίου 2012. Ανακτήθηκε στις 8 Νοεμβρίου 2012.
↑ «World Heritage Sites - Humayun's Tomb». Archeological Survey of India. Ανακτήθηκε στις 8 Νοεμβρίου 2012.